Nacionalni park Mangetti
Nacionalni park Mangetti smješten je na sjeveru Namibije, u istočnom dijelu Kalaharija, gdje dominiraju pjeskovite ravnice, prorijeđene šume i savane. Udaljen je 100 km od Rundua. Osnovan je 2008, a površina mu je 420 km2. Mangetti je dio nove generacije parkova, iza kojih stoji ideja smanjenja ruralnog siromaštva razvojem turizma, zajedničkim upravljanjem i dijeljenjem beneficija s lokalnim zajednicama. To je jedan od najmlađih nacionalnih parkova u Namibiji i ima potencijal da postane nova turistička meka na sjeveroistoku zemlje, istovremeno čuvajući divlje životinje i vegetaciju.